เซี่ยงไฮ้คอมโพสิตปิดบวก 17.52 จุด ขานรับข้อมูลเงินเฟ้อจีน
เซี่ยงไฮ้คอมโพสิตปิดบวก 17.52 จุด ขานรับข้อมูลเงินเฟ้อจีน
9 ธ.ค. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวสูงขึ้น โดยดัชนีเซี่ยงไฮ้คอมโพสิตบวก 17.52 จุด หรือ 0.54% ปิดที่ 3,232.88 จุด ภายหลังจากที่จีนได้เปิดเผยข้อมูลเศรษฐกิจ
สำนักงานสถิติแห่งชาติจีน (NBS) รายงานในวันนี้ว่า ดัชนีราคาผู้บริโภค (CPI) ซึ่งเป็นมาตรวัดเงินเฟ้อที่สำคัญ ขยายตัวขึ้น 2.3% ในเดือนพ.ย. เมื่อเทียบเป็นรายปี ซึ่งเพิ่มขึ้นจากเดือนต.ค.ที่มีการขยายตัว 2.1%หากเทียบเป็นรายเดือน ดัชนี CPI เดือนพ.ย.ขยับขึ้น 0.1%
นายเฉิน เกาจิ้ง นักเศรษฐศาสตร์ของ NBS กล่าวว่า ปัจจัยที่ทำให้ดัชนี CPI เพิ่มขึ้นอย่างแข็งแกร่งนั้น มาจากราคาอาหารและเชื้อเพลิงที่ปรับตัวสูงขึ้น
ดัชนีราคาผู้ผลิต (PPI) ซึ่งเป็นมาตรวัดต้นทุนสินค้าที่หน้าประตูโรงงาน พุ่งขึ้น 3.3% ในเดือนพ.ย. เมื่อเทียบเป็นรายปี ซึ่งเป็นระดับสูงสุดในรอบ 5 ปี หรือนับตั้งแต่เดือนต.ค. 2554 และสูงกว่าที่ตลาดคาดการณ์ไว้